Author: harustak
Last saved by: Bursa
Company: MV SR

Doložka finančných, ekonomických, environmentálnych vplyvov 
a vplyvov na zamestnanosť
     
     Odhad dopadov na štátny rozpočet a verejné financie:
     Návrh koncepcie organizačného, prevádzkového a technického riešenia systému núdzových komunikácií v Slovenskej republike a program jej realizácie zakladá nároky na štátny rozpočet. Finančný dopad jednotlivých opatrení v rámci predloženého návrhu koncepcie  by mal byť nasledovný:      

        1. fáza: budovanie systému núdzových komunikácií (zriadenie správcu a zabezpečenie bežnej prevádzky):
-	Vypracovanie projektového zámeru realizácie systému núdzových komunikácií a všeobecne záväzných právnych predpisov a dokumentov systému núdzových komunikácií si vyžiada jednorazové náklady vo výške cca 0,5 mil. Sk (z rozpočtovej kapitoly MDPT SR v priebehu rokov 2007 – 2008).
-	Zriadenie správcu systému núdzových komunikácií cca 1 mil. Sk ( z rozpočtovej kapitoly MDPT SR v priebehu rokov 2007 - 2008).
-	Prevádzka správcu systému núdzových komunikácií cca 1,5 mil. Sk / rok (z rozpočtovej kapitoly MDPT SR v priebehu rokov 2007 - 2008).
-	Zriadenie centrálnej databázy užívateľov systému núdzových komunikácií cca 5 mil.  
Sk (z rozpočtovej kapitoly MDPT SR v roku 2008).
       -   Správa centrálnej databázy užívateľov systému núdzových komunikácií cca 1 mil./rok (z rozpočtovej kapitoly MDPT SR v roku 2008).
          Tieto náklady budú hradené z rozpočtovej kapitoly Ministerstva dopravy, pôšt a telekomunikácií SR ako správcu systému núdzových komunikácií. V roku 2007 budú realizované v závislosti od výšky ušetrených finančných prostriedkov v kapitole MDPT SR, v roku 2008 a ďalších rokoch budú zohľadnené pri tvorbe rozpočtu pre MDPT SR. 
          2. fáza: zabezpečenie fungovania systému núdzových komunikácií:
           Náklady z rozpočtov rezortov, Správy štátnych hmotných rezerv SR a užívateľov núdzových služieb sa nedajú v súčasnej dobe vyčísliť, tieto budú závislé až od reálneho fungovania jednotlivých služieb v systéme núdzových komunikácií a stratégie riešenia prevádzkových náhrad v rámci systému núdzových komunikácií. 

     Návrh koncepcie nemá dopad na rozpočty VÚC a ostaných inštitúcií.

     Odhad dopadov na životné prostredie:
     Návrh koncepcie nemá vplyv na životné prostredie.

     Odhad dopadov na zamestnanosť:
     Návrh koncepcie neovplyvní zamestnanosť.

     Odhad dopadov na podnikateľské prostredie:
     Návrh koncepcie nemá vplyv na hospodárenie podnikateľskej sféry a iných právnických osôb.